# Mixnà

La Misnà o Mixnà (en hebreu: מִשְׁנָה, "repetició") és la primera compilació integral de les lleis orals jueves i el document religiós més important després de la Bíblia. En realitat té un valor paral·lel al de la Torà (el Pentateuc), ja que aquesta és anomenada Torà escrita, i la Mixnà forma la base de la Torà oral, i ambdues van ésser entregades pel Creador al Poble d'Israel en el Mont Sinaí.

## Historia de la Mixnà

La Mixnà fou redactada en hebreu pel Rabí Yehudà ha-Nassí, poc després de la destrucció del segon Temple de Jerusalem, ja que fins aquell temps els coneixements es transmetien oralment; després de la destrucció del Temple i amb el començament de les deportacions massives, Rabí Yehudà decidí posar per escrit una obra que reunís les ensenyances orals de les diverses escoles rabíniques, que ensenyaven les mateixes teories però de diferents maneres i amb mínimes discrepàncies, que foren registrades a la Mixnà. La resta de les ensenyances que no quedaren incloses en la Mixnà es diuen "Tosefta" (=afegitura) i "Baraita" (=externa), i en gran part les cita el Talmud.
La paraula hebrea mišnâ מִשְׁנָה és un derivat del verb שָׁנָה (šānâ) que significa "repetir-se". Hi ha un costum popular de recitar 18 capítols de la Mixnà, per ordre, cada dia, acabant tot el cicle en un mes, per tal de rememorar-los constantment. Per influència de l'arameu, el sentit d'aquest verb es modificà i prengué el sentit d'"estudiar" o "aprendre", puix que la repetició constant duu a aprendre de memòria. Posteriorment, el sentit del verb es restringí a l'estudi de la llei oral.

## Ordres de la Mixnà

La Mixnà consta de sis ordres:
* Zeraïm (זְרָעִים), sements, lleis relatives a l'agricultura.
* Moed (מוֹעֵד), festes, regulació de les festes jueves i del xabbat.
* Naixim (נָשִים), dones, lleis sobre el matrimoni, divorci i vots (principalment de les dones)
* Nezikín (נְזִיקִין), perjudicis, legislació civil i criminal i funcionament dels tribunals.
* Kodaixim (קֳדָשִׁים), santedats, lleis relatives als sacrificis, als objectes consagrats, al Temple i als aliments.
* Tohorot (טְהָרוֹת), pureses, legislació sobre la puresa ritual i la impuresa.

## Contingut de la Mixnà

La Mixnà té un total de 63 tractats que es troben repartits en sis ordres:
L'ordre de Zeraïm conté 11 tractats: Berakhot, Peah, Demai, Kilayim, Shevit, Terumot, Maserot, Maaser Sheni, Halah, Orlah i Bikurim.
L'ordre de Moed conté 12 tractats: Shabbat, Eruvin, Pesahim, Shekalim, Yoma, Sucà, Beitzà, Roix ha-Xanà, Taanit, Meguilà, Moed Katan, i Haguigà.
L'ordre de Naixim conté 7 tractats: Yevamot, Ketubot, Nedarim, Nazir, Sotà, Guitín, i Kiduixín.
L'ordre de Nezikín conté 10 tractats: Bava Kama, Bava Metzià, Bava Batra, Sanedrí; Makot, Xevuot, Eduyot, Avodah Zarah, Pirkei Avot, i Horayot.
L'ordre de Kodaixim conté 11 tractats: Zevahim, Menahot, Hulín, Behorot, Arakhin, Temurà, Keritot, Meilà, Tamid, Midot, i Kinim.
L'ordre de Tohorot conté 12 tractats: Keilim, Oholot, Negaim, Parah, Tohorot, Mikvaot, Nidà, Makhxirin, Zavim, Tevul Yom, Yadayim, i Uktzim.

## Referències

* ↑ Transcripció emprada per la Societat Catalana d'Estudis Hebraics (filial de l'I.E.C.) Arxivat 2010-10-02 a Wayback Machine.
* ↑ Transcripció usada pel Centre de Terminologia (Termcat)

## Enllaços externs

* www.revistes.iec.cat/ Arxivat 2011-09-03 a Wayback Machine.
Mixnà :
Zeraïm (Llavors) (זרעים)Moed (Festes) (מועד)Naixim (Dones) (נשים)Nezikín (Danys) (נזיקין)Kodaixim (Sants) (קדשים)Tohorot (Pureses) (טהרות)
Berajot
Peah
Demai
Kilayim
Shevit
Terumot
Maserot
Maaser Sheni
Halah
Orlah
Bikurim
Shabbat
Eruvin
Pesahim
Shekalim
Yoma
Sucà
Beitzà
Roix ha-Xanà
Taanit
Meguilà
Moed Katan
Haguigà
Yevamot
Ketubot
Nedarim
Nazir
Sotà
Guitín
Kiduixín
Bava Kama
Bava Metzià
Bava Batra
Sanedrí
Makot
Xevuot
Eduyot
Avodah Zarah
Pirkei Avot
Horayot
Zevahim
Menahot
Hulín
Behorot
Arakhin
Temurà
Keritot
Meilà
Tamid
Midot
Kinim
Keilim
Oholot
Negaim
Parah
Tohorot
Mikvaot
Nidà
Makhxirin
Zavim
Tevul Yom
Yadayim
Uktzim :